Štátny inštitút odborného vzdelávania, Bellova 54/A, 837 63 Bratislava
Národný projekt: Rozvoj stredného odborného vzdelávania

Prioritná os 1: Reforma systému vzdelávania a odbornej prípravy
Opatrenie 1.1: Premena tradičnej školy na modernú
Moderné vzdelávanie pre vedomostnú spoločnosť / Projekt je spolufinancovaný zo zdrojov EÚ
Kód ITMS projektu: 26110130548, Cieľ: Konvergencia

Program kontinuálneho vzdelávania
Distribučná a zásobovacia logistika

								Ing. Ivan Stankovský, CSc.
									Riaditeľ
								Štátny inštitút odborného vzdelávania  								Bellova 54/A, 837 63 Bratislava
Názov vzdelávacieho programu:
Distribučná a zásobovacia logistika
Zdôvodnenie vzdelávacieho programu:
Základným podnetom k tvorbe vzdelávacieho programu je požiadavka samotných učiteľov na kontinuálne vzdelávanie, pre ktorých zatiaľ nebol pripravený vzdelávací program so zameraním sa na distribučnú a zásobovaciu logistiku.
Logistika ako prierezová vedná a ekonomická disciplína, všadeprítomná v každom odbore, sa prudko vyvíja. Dôraz na pružnosť, rýchlosť, minimalizáciu nákladov a času prináša nové prístupy podporované až určované internetizáciou a rozvojom komunikačných prostriedkov.
Osvojenie si a prehĺbenie vedomostí z logistiky so svojim interdisciplinárnym charakterom umožní pedagógom lepšie napĺňať a dosahovať vzdelávacie ciele.
Vychádzajúc z profesijných štandardov pedagogických zamestnancov ciele
i obsah programu sú navrhnuté tak, že pripravia účastníkov na tvorbu a optimalizáciu modelov distribučnej a zásobovacej logistiky. Vo svojom obsahu sa vzdelávací program zameriava na poznanie metód a foriem podporujúcich rozvoj odborných kompetencií v oblasti logistiky.
Druh kontinuálneho vzdelávania:
aktualizačné vzdelávanie
Forma kontinuálneho vzdelávania:
Prezenčná forma 
Hlavný cieľ:
Vzdelávací program ponúka učiteľom odborných predmetov a majstrom odbornej výchovy náhľad na výrobnú logistiku so zameraním sa na distribučnú a zásobovaciu logistiku. Cieľom vzdelávacieho programu je priblížiť absolventom možnosti projektovania a optimalizácie distribučnej, zásobovacej logistiky a riadenia výroby v príprave stredného manažmentu výrobných podnikov. Získané poznatky priblížia učiteľom a majstrom odborného výcviku celý proces plánovania a riadenia výroby pri prijatí zákazky a jej vyexpedovaní ku klientovi v podmienkach reálneho podniku. Následne sa absolventi naučia pripraviť a prezentovať rôzne prípadové štúdie zamerané na distribučnú a zásobovaciu logistiku a využiť ich vo vzdelávacom procese.
Špecifické ciele:
•	prehĺbiť poznatky v odbore zásobovacích a logistických systémov a ich využitia v priemyselnej praxi
•	rozšíriť znalosti využitia informačných a komunikačných technológií v odbore a ich prepojenia
•	oboznámiť sa s aktuálnymi a vyvíjanými systémami skladovej automatizácie
•	naučiť sa optimalizovať logistické distribučné reťazce
•	naučiť sa vybrať vhodnú dodávateľskú firmu na základe pravidiel zásobovacej logistiky
•	získať znalosť a zručnosť na demonštráciu a ukážku tvorby systému a jeho činnosti
•	oboznámiť sa s novým trendom v oblastiach logistiky

Obsah vzdelávacieho programu:
Téma	Forma	Rozsah	
Úvod a základné pojmy	prezenčná	3	
•	Úvod a základné pojmy z oblasti distribučnej a zásobovacej logistiky
•	Postavenie logistiky distribúcie a zásobovania v systéme			
Zásobovacia logistika	prezenčná	6	
•	Projektovanie skladov, technické prostriedky a riadenie zásob
•	Pravidlá uzlov distribučných zásobovacích systémov
•	Projektovanie skladov, technické prostriedky a riadenie zásob			
Distribučná logistika	prezenčná	6	
•	Subjekty distribúcie, distribučné funkcie, distribučné kanály
•	Klasifikácia prvkov distribučného priestoru
•	Informačné a komunikačné technológie v logistike distribúcie
•	Logistické náklady a výkony
•	Alokácia, strategické rozhodnutia v distribúcii a zásobovaní			
Projektovanie distribučných a zásobovacích sieti	prezenčná	6	
•	Modelovanie úloh z logistiky distribúcie
•	Geometrické metódy alokácie
•	Dimenzovanie prvkov distribučných sietí
•	Praktické ukážky projektovania distribučných ciest, uzlov, sietí v distribučnej a zásobovacej logistike			
Príprava, vypracovanie návrhu a prezentácia projektov	Prezenčná
(cvičenie)	4	
Vypracovanie návrhu vzorového modelu logistického systému na vyučovanie a jeho prezentácie účastníkmi vzdelávacieho programu			

Profil absolventa:
-	Absolvent vie prezentovať nové trendy v zásobovaní, skladovaní a distribúcii materiálov a tovarov a zapracovať ich do vyučovania
-	Ovláda plánovanie a riadenie zásobovania a distribúcie
-	Vie optimalizovať časy zásobovania pomocou počítačových programov 
-	Vie zostavovať logistické distribučné a zásobovacie reťazce
-	Vie predviesť a prezentovať činnosť správne fungujúceho modelu logistického systému
-	Pozná nove trendy
-	Rozšíri si možnosti využitia tvorby funkčných modelov, pri ročníkových prácach študentov, SOČ a praktickej časti maturitných skúšok
	
Rozsah vzdelávacieho programu:
25 hodín, všetky prezenčne
Bližšie určená kategória, podkategória pedagogických zamestnancov alebo odborných zamestnancov; kariérový stupeň, kariérová pozícia:
Kategória: Učiteľ, majster odbornej výchovy
Podkategória:	
Učiteľ pre nižšie stredné odborné vzdelávanie, stredné odborné vzdelávanie, úplné stredné všeobecné vzdelávanie, úplné stredné odborné vzdelávanie a učiteľ pre vyššie odborné vzdelávanie, učiteľ pre kontinuálne vzdelávanie, majster odbornej výchovy
Kariérový stupeň:
Samostatný pedagogický zamestnanec, pedagogický zamestnanec s prvou
atestáciou, pedagogický zamestnanec s druhou atestáciou
Kariérová pozícia: nešpecifikovaná
Vyučovací predmet:
Predmety zamerané na problematiku výroby, zásobovania, logistiky, prevádzku vozidiel, dopravu a ekonomiku
Podmienky pre zaradenie uchádzačov:
Na kontinuálne vzdelávanie podľa § 35 ods. 4 písm. b) až e) zákona č.317/2009 z. z. možno prijať pedagogického zamestnanca alebo odborného zamestnanca až po absolvovaní šiestich mesiacov pedagogickej činnosti alebo odbornej činnosti. Na kontinuálne vzdelávanie bude zaradený pedagogický zamestnanec v uvedenej kategórii a  podkategórii, ktorý spĺňa kvalifikačný predpoklad vzdelania na vyučovanie výpočtovej techniky alebo informatiky alebo automatizácie alebo elektrotechnických predmetov v súlade s vyhláškou MŠ SR č. 437/2009 Z. z. 
Riaditeľ školy alebo školského zariadenia na prihláške podľa odseku 1 potvrdzuje zaradenie pedagogického zamestnanca alebo odborného zamestnanca do kariérového stupňa, kariérovej pozície, kategórie alebo podkategórie. Riaditeľovi školy alebo školského zariadenia potvrdzuje prihlášku zriaďovateľ.
Ak pedagogický zamestnanec a odborný zamestnanec nie je v pracovnom pomere alebo riaditeľ školy alebo školského zariadenia nepotvrdí zaradenie pedagogického zamestnanca a odborného zamestnanca do príslušnej kategórie a podkategórie, oprávnenie na zaradenie pedagogického zamestnanca a odborného zamestnanca na kontinuálne vzdelávanie posúdi poskytovateľ na základe príslušných dokumentov, ktoré pedagogický zamestnanec a odborný zamestnanec predloží poskytovateľovi.
Spôsob ukončovania a požiadavky na ukončovanie:
Záverečná prezentácia pred účastníkmi a lektorom vzdelávania, prezentácia vypracovaného modelu logistického systému
Témy prezentácie: 
Model logistického systému 
Garant a personálne zabezpečenie:
Garant spĺňa kvalifikačný predpoklad v zmysle § 43 ods. 5 zákona č. 317/2009 Z. z. v znení neskorších predpisov - Doc. Ing. Michal Balog, PhD, Vedúci katedry manažmentu výroby  Fakulty výrobných technológií, TU Košice
Lektori vzdelávacieho programu:
Lektori v centrách odborného vzdelávania so zodpovedajúcim zameraním, lektori v centrách ďalšieho vzdelávania univerzít a vysokých škôl s praxou v príslušnom odbore, vysokoškolskí učitelia s praxou v príslušnom odbore a externí spolupracovníci – zamestnanci firiem s minimálne trojročnou praxou v odbore a lektorskou praxou.
Finančné, materiálne zabezpečenie:
	Cestovné náklady účastníka vzdelávania hradí vysielajúca organizácia, resp. účastník sám.
Materiálne, technické a informačné zabezpečenie:
9x Notebook resp. PC, balík programov Microsoft Office (Word, Excel, PowerPoint), dataprojektor, projekčné plátno,  reproduktory, flipchart, flipchartpapier, fixky, pripojenie na internet.
Učebné zdroje budú spracované garantom a lektormi vzdelávania.
Návrh počtu kreditov:
7 kreditov
	5 kreditov za absolvovanie aktualizačného vzdelávania
2 kredity za absolvovanie záverečnej prezentácie pred lektorom a účastníkmi vzdelávania